
„Oscarą“ laimėjusiame filme vaidina lietuvių aktorė 


———| | Neringa JONUŠAITĖ 


Užvakarvakarė Los Andžele bu- 
vo įteikti JAV kino meno akademi- 
jos apdovanojimai - „Oscarai". Už- 
sienio filmų kategorijoje „Oscaras“ 
atiteko rusų režisieriaus Nikitos 
Michalkovo filmui „Išvarginti sau- 
lės”, kuriame vaidina ir lietuvių ak- 
torė Ingeborga Dapkūnaitė. Filmas 
nurungė kitus pretendentus - Ma- 
kedonijos „Prieš lietų", Kubos 
„Braškės ir šokoladas", Taivano 
„Valgyti gerti vyras moteris" ir Bel- 
gijos „Farinelli: Il Castrato". 

Filmą „Išvarginti saulės" prieš 
keletą mėnesių turėjo galimybę 
pamatyti ir vilniečiai. Lapkričio 21 
dieną jis buvo parodytas sostinės 
„Lietuvos“ kino teatre Teatro ir kino 


Atkelia iš 1 p. 

fondo iniciatyva. Į premjerą buvo 
atvykęs pats: filmo režisierius 
N.Michalkovas, pasaulyje vadina- 
mas auksiniu berniuku, karaliumi 
Midu, nes viskas, prie ko jis prisi 
liečia, virsta auksu. N.Michalkov 
- rusų poetų N.Končialovskajos 
S.Michalkovo sūnus, pagal tėvo ʻi- 
niją kildina save iš gediminaičij ir 
kartais juokaudamas Lietuv, adi- 


ta pjesė mechaniniam pianinui“, 
„Penki vakarai", „Giminės“, „Akys 
juodosios", „Urga“ ir daugybe ki- 
tų. Praėjusiais metais surengtoje 
pasaulio kino režisierių ir kritikų 
apklausoje į o režisuotas »Oblomo- 


N.Michalkovas su REN RE 
dia Los Andžele. Reuter nuotr. 


 _Nukelta i 11 p. Garsioji Ingeborgos Dapkūnaitės šypsena. 


„Oscara” laimėjusiame filme vaidina lietuvių aktorė 


vas” pateko į 10 geriausių pasaulio 


kino filmų sąrašą. Jis yra Rusijos 
kultūros fondo prezidentas. 

6 Režisierius, svečiuodamasis Vil- 
niuje, kalbėjo, kad jis nebuvo matęs 
I. Dapkūnaitės nė viename filme, ta- 
čiau jį sužavėjo besišypsančios ak- 
torės nuotrauka. Jau antrą kartą 
I.Dapkūnaitė turi būti dėkinga savo 
šypsenai: kaip tik dėl jos anglų reži- 
sierius S.Stokesas aktorę išsirinko į 
tarptautinį projektą - spektaklį, sta- 
tytą Čikagoje - „Kalbos klaida". Vė- 
liau I.Dapkūnaitė ištekėjo už S.Sto- 
keso ir dabar gyvena Londone, vai- 
dina Rusijoje, Anglijoje, JAV. Už 
vaidmenį režisieriaus V.Todorovs- 
kio filme „Pamaskvio vakarai" ji ga- 


vo prizą Ženevoje. 
Filme „Išvargimti saulės“ I.Dap- 


kūnaitė vaidina Marusią, pagrindi- 
nio herojaus, pilietinio karo didvy- 
rio, divizijos vado Kotovo žmoną. 
Filmo veiksmas rutuliojasi trečiojo 
dešimtmečio pabaigoje. Marusia 
kažkada mylėjo tokį Mitią, bet jis 
dingo, ji nesėkmingai žudėsi, pas- 
kui ištekėjo už Kotovo, nelauktai 
grįžta Mitia, kuris, paaiškėja, esąs 
KGB darbuotojas, turintis suimti jos 
vyrą. Visas filmo veiksmas trunka 
vieną tragišką jos herojams dieną. 

Aktorė šiam vaidmeniui buvo 
patvirtinta be bandymų. Tai įrodo, 
jog N.Michalkovas ja pasitikėjo. Ma- 
rusia yra šio filmo siužeto variklis, 
nes dėl jos palankumo ir meilės su- 
sigrumia du savaip įdomūs vyrai. 
Tačiau pati aktorė apie savo vaid- 


R „Jurgaičio nuotr. 


menį kalba santūriai. „Lietuvos ry- 
tui" ji pasakė, kad N.Michalkovas, 
būdamas šio filmo scenarijaus 
autorius, režisierius, svarbiausio 
vaidmens atlikėjas ir prodiuseris, 
filmuojant sunkokai suderino visus 
savo titulus. Tuo pat metu ji labai 
entuziastingai kalbėjo apie darbą 
su V.Todorovskiu. O N.Michalko- 
vas, džentelmeniškai pagyręs 
I.Dapkūnaitę už gerą vaidybą, pa- 
sidžiaugęs jos profesionalumu ir 


darbštumu (išmoko savo tekstą be | 


akcento), nusistebėjo jam nauja 
vaidybos maniera ir aktorės požiū- 
riu į savo profesiją. Mat, tvirtino 
N.Michalkovas, jis dirbąs su akto- 
riumi drauge ir jame „ištirpstąs“, 
o Ingeborga, pasirodo, įpratusi 
dirbti savarankiškai, turi savo me- 
todą ir režisieriui ne visada linkusi 
paklusti. Be to, Ingeborga esanti 
europietiško auklėjimo moteris, 0 
jai reikėję kurti tikrą slavę, kurios 
poelgiai jai žmogiškai gal ne visa- 
da buvę suprantami. 

Beje, Rusijoje iš karto buvo ai- 
kreiptas dėmesys į šio filmo kon- 
junktūriškumą, abejotinas morali- 
nes išvadas (idealizuojamas pilie- 
tinio karo didvyris), gerai susipa- 
žinusiems su N.Michalkovo kūry- 
ba akivaizdu, jog šis filmas — tai 
prastesnis jo šedevro „Nebaigta 
pjesė mechaniniam pianinui" va- 
riantas, o autocitatos veria akį. 

„Oscaras" šiam filmui vėl akivaiz- 
di konjunktūra, kai prizai dalijami 
ne filmams, o šalims. 


